cyanic-selkie/wikianc huggingface dataset:
Մանկական խաղեր (կտավ)
Սյուժե և նկարագիր
Կտավում պատկերված է քաղաքային հրապարակը։ Աջ կողմի խորքում երևում է փողոցը, ձախում` բնապատկերի մի մաս` ծառեր, մարգագետին, փոքր գետակ։ Ամենուր երևում են խաղով տարված երեխաների խմբեր։ Հետաքրքիր է, որ տարբեր հեղինակներ երեխաների տարբեր քանակություն են նշում` ավելի քան 230, ավելի քան 250 ։ Ժան-Պիեռ Բանդեն Բրանդենը իր «Les Jeux d’enfants de Pierre Bruegel» աշխատությունում ավելի կոնկրետ թվեր է նշում` 168 տղա և 78 աղջիկ։ Շատ են տարակարծությունները նաև խաղերի թվի առումով` 83 , 86, 90:
Նկարում զանգվածային տեսարանի մասնակիցները միավորված չեն ոչ մի ընդհանուր գործողությամբ. նրանք մասնատված են իրար կապված փոքր խմբերի։ Ուշագրավ է այն հանգամանքը, որ Բրեյգելի կերպարներում մանկական քիչ բան կա. նրանք ավելի շուտ պատկերված են որպես փոքրիկ մեծեր։ Մանկության իդեալականացումը այնքան էլ տարածված չէր Բրեյգելի ժամանակ. մանկությունը միայն հասուն կյանքին պատրաստվելու փուլ էր, և երեխաներին էլ վերաբերվում էին հենց այդ տեսանկյունից։ Երեխաների դեմքերը զուրկ են անհատականության դրսևորումներից և թվում են պարզունակ և փոքր-ինչ հիմար։ Ոչ մի եչեխա չի ժպտում, նրանց հայացքները լուրջ են և կենտրոնացված։
Քանի որ երեխաները պատկերված են մեզ համար անսովոր այդպիսի կերպով, դժվար է ասել` կան նկարում մեծահասակներ։ Շատ հետազոտողներ նշում են, որ Բրեյգելը պատկերել է բացառապես մանկական աշխարհ, մյուսներն էլ առաջ են քաշում այն տեսակետը, որ նկարում պատկերված են նաև մեծահասակներ (Վանդեն Բրանդենի կարծիքով` 2, Էմի Օրոկի կարծիքով` 6):
Կտավի առանձնահատկություններից է նաև անսովոր բարձր հորիզոնը, որը դիտողի հայացքն ուղղվում է խորությամբ աջ։
Մեկնաբանություն
Քիչ հավանական է, որ Բրեյգելի հանձնարարությունը մանկական խաղերի ինքնատիպ վիզուալ հանրագիտարան ստեղծելն էր։ Բոլոր տեսանկյուններից կտավը իրենից այլաբանություն է ներկայացնում։
Գոյություն ունի ենթադրություն, որ «Մանակական խաղերը» պետք է դառնար մի շրջանի մաս, որ մտածված է որպես մարդու չորս հասակներ ։ Դրանով է բացատրվում նաև նկարում մեծահասակների բացակայությունը։ Սակայն եթե դա այդպես է, ապա այդ շարքի մնացած նկարները կա'մ չեն ստեղծվել, կա'մ չեն պահպանվել։
Նաև հնարավոր է, որ նկարն իրենից ներկայացնում է աշխարհի խելագարության թեմայի ևս մեկ մարմնացում։ Այդ պարագայում խաղացող երեխաները մարմնավորում են ամբողջ մարդկությունը` զուրկ բանականությունից և դատարկ հետաքրքրություններով։
Նշվում է նաև այն տարբերակը, որի ամբողջ պատկերը մեր աշխարհն է աստծու աչքերով, որի համար բոլոր մարդիկ ոչ ավելին են, քան խելագար երեխաներ ։
Քաղաքը, որի փողոցներում խաղում են երեխաները, պարունակում է 15-րդ դարի տիպիկ ֆլամանդական կամ հորինված, ֆանտաստիկ քաղաքի տարրեր։ Եթե ուշադրություն դարձնենք այն փաստին, որ նկարի պատկերման ժամանակ Բրեյգելն ապրում էր Անտվերպենում, ապա կարելի է նշել նաև, որ Անտվերպենում այդ ժամանակ կային մոտ 200 դպրոցներ և որ քաղաքը կարևոր կենտրոն էր կրթության և գիտության համամր։ Դրա համար էլ բացառված չէ, որ Բրեյգելն իր աշխատանքում արտահայտել է իր ժամանակների մարդասիրական միտումները և ուսուցչական գաղափարները, և որ նկարը պետք է մեկնաբանել ոչ թե քրիստոնեական բարոյախոսությամբ, այլ հակառակը` վերածննդի մարդասիրության ոգով։
Խաղեր
Նկարում պատկերված բոլոր խաղերը իսկապես գոյություն են ունեցել Բրեյգելի ժամանակ։ Ֆրանսիացի հետազոտող Մարի Սեգարան բաժանում է այն 6 հիմնական խմբերի` խաղ-նմանակումներ, որոնցում երեխաները կրկնօրինակում են մեծերի գործողությունները, շարժողական և ուժային, տարբեր դրություններով խաղեր` տարբեր հնչողությամբ առարկաներով, սկատոլոգիական, անհատական (այդ թվում` ստեղծագործական)։ Հետազոտողները նշում են, որ Բրեյգելը զարմանալիորեն ճշգրիտ կերպով է դինամիկա և մանրամասնություններ հաղորդել յուրաքանչյուր խաղի, նրա նկարը կարող է հանդիսանալ էթնոգրաֆիկ հետազոտությունների համար առարկա։
Արտաքին հղումներ
Կատեգորիա:1560 նկարներ Կատեգորիա:Պիտեր Բրեյգել Ավագի նկարներ Կատեգորիա:Վիեննայի արվեստի պատմության թանգարանի նկարներ Կատեգորիա:Նիդերլանդների արվեստ
Օլշա (գյուղ, Կրասնինսկի շրջան)
Օլշա (Ольша), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2009 թվականին գրանցված տվյալներով կազմում էր 15 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Մաշտոց Ձեռնադրութեան (2991)
Մաշտոց ձեռնադրութեան (2891), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2891 թվի տակ։ Ձեռագիրը գրվել է 1779 թվականին Եփրեմ գրիչի կողմից ենթադրաբար Էջմիածնում։ Ծաղկող՝ Երեմիա Օշականցի։ Ստացողը եղել է Սիմէօն կշկաթողիկոսը։ Գրված է թղթի վրա, որը ունի 26X19 չափս։ Գրված է երկսյուն բոլորգիրով։ Կազմը` կաշեպատ տախտակ դրոշմազարդ, զարդահյուս մետաքսե պատյան, աստառը՝ կարմիր մետաքս։ Հիշատակարաններ՝ 74ա, ծաղկողի՝ 3ա, հետագայի՝ 2բ (1810-ից հետո) ։
Ծանոթագրություններ
Կատեգորիա:Մատենադարանի ձեռագրեր
Կովկասյան կազմակերպությունների առաջին երկրային համագումար
ՌՍԴԲԿ Կովկասյան կազմակերպությունների առաջին երկրային համագումար, տեղի է ունեցել Թիֆլիսում, 1917 թվականի հոկտեմբերի 2-7-ը։ Մասնակցել է 30 պատգամավոր (27-ը՝ վճռական ձայնով, 3-ը՝ խորհրդակցական), որոնք ներկայացրել են կուսակցության 8636 անդամների։ Համագումարին իրենց պատգամավորներն էին ուղարկել Թիֆլիսի, Բաքվի, Ալեքսանդրապոլի (Լենինական), Քութայիսի, Բաթումի, Ելիզավետպոլի (Կիրովաբադ), Փոթիի, Գորիի, Հաղպատի, Ալավերդու, Կարսի, Սարիղամիշի, Տրապիզոնի, Տուապսեի, Եկատերինոդարի (Կրասնոդար), Կիսլովոդսկ-Պյատիգորսկի, Շարաբխանի, Շուշիի, Զուգդիդիի, Չոխատաուրի-Իփդիսթավի-Էրգետայի բոլշևիկյան կազմակերպությունները և Առաջին գնդացրային գնդի բոլշևիկյան խումբը։
Համագումարում լսվեցին մանդատային հանձնաժողովի զեկուցումը, գեկուցում ՌՍԴԲԿ VI համագումարի մասին, զեկուցումներ տեղերից, Սահմանադիր ժողովին ցույց տրվելիք վերաբերմունքի, ընթացիկ իրադարձությունների, կուսակցական ագիտացիոն մամուլի մասին և այլ հարցեր։ Ընտրվեց Կովկասյան երկրային կոմիտե։ Համագումարի կենտրոնական հարցի՝ ընթացիկ իրադարձությունների վերաբերյալ զեկուցումով հանդես եկավ ՌՍԴԲԿ ԿԿ անդամ Ստեփան Շահումյանը։
Շահումյանը պնդում էր, որ Անդրկովկասում ևս առկա են «սոցիալիստական հեղափոխության բոլոր նախադրյալները», և որ «Կովկասի բոլշևիկների առաջնահերթ խնդիրն է կենսագործել զինված ապստամբության վերաբերյալ կուսակցության VI համագումարում ընդունված դիրեկտիվը»։ Պրոռուսական դիրքերից, hամագումարը միաժամանակ գտնում էր, որ «Անդրկովկասի ժողովուրդները չպետք է անջատվեն Ռուսաստանից, այլ համատեղ ուժերով կատարեն սոցիալիստական հեղափոխություն»։ Առաջնորդվելով ՌՍԴԲԿ VI համագումարում ընդունված դիրեկտիվներով, համագումարը համապատասխան բանաձևեր ընդունեց ագրարային հարցի, Սահմանադիր ժողովին ցույց տրվելիք վերաբերմունքի և քննարկված մյուս հարցերի վերաբերյալ։
Կովկասյան բանակում կատարվող հեղափոխական աշխատանքի մասին զեկուցեց Դ. Ն. Կորգանովը։ Բանակում կուսակցական քարոզչությունը բարելավելու նպատակով համագումարը որոշեց Կովկասյան երկրային կոմիտեին կից ստեղծել Կովկասյան բանակի ՌՍԴԲԿ կազմակերպությունների ժամանակավոր բյուրո։ Հանձնարարվեց հրավիրել Կովկասյան բանակի բոլշևիկյան կազմակերպությունների համագումար։ Համագումարն ընտրեց Ռուսաստանի սոցիալ-դեմոկրտակուսակցան բանվորական (բոլշևիկների) կուսակցության Կովկասյան երկրային կոմիտե և որոշեց «Կավկազսկի ռաբոչի» («Kавказкий рабочий»), «Բրձոլա» և «Բանվորի կռիվ» թերթերը դարձնել երկրային կոմիտեի օրգաններ։
Կատեգորիա:Պատմական իրողություններ
Քսիլոմետազոլին
Քսիլոմետազոլին, քթի խցանման, ալերգիկ ռինիտի և սինուսիտի ախտանշանները թեթևացնող դեղամիջոց ։ Խորհուրդ չի տրվում այն կիրառել 7 օրից ավել ։ Չի թույլատրվում քսիլոմետազոլին կիրառել մինչ 3 տարեկան, իսկ ըստ որոշ տվյալների մինչև 6 տարեկան երեխաներին ։ Այն կիրառվում է ներքթային, հեղուկացիրի (սփրեյի) կամ կաթիլների տեսքով ։
Դրսևորվող կողմնակի ազդեցություններից են՝ քնի խանգարումը, քթի գրգռումը, սրտխառնոցը և գլխացավը ։ Երկարատև կիրառումը խորհուրդ չի տրվում՝ ռինիտի դեղորայքային բուժման դադարեցման պատճառով ։ Հղիության ժամանակ դրա կիրառումը արգելված է ։ Քսիլոմետազոլինը պատկանում է հակաայտուցային և ալֆա-ադրեներգիկ ագոնիստների դեղերի դասին ։
Քսիլոմետազոլինը արտոնագրվել է 1956 թ․ և կիրառման համար հաստատվել՝ 1959 թ․ ։ Այն ներառված է Առողջապահության համաշխարհային կազմակերպության հիմնական դեղերի ցուցակում, որպես առողջապահության համակարգին անհրաժեշտ առավել արդյունավետ և անվտանգ դեղամիջոց ։ Քսիլոմետազոլինը հանդիսանում է ջեներիկ (վերարտադրված) դեղ ։ Զարգացող երկրներում մեծածախ արժեքը կազմել է մոտ 0,75 ԱՄՆ$ 10մլ ծավալով սրվակի համար ։ Միացյալ Թագավորությունում այդ դեղաչափի արժեքը ըստ Առողջապահության ազգային ծառայության կազմում է մոտավորապես 2,10 ֆունտ ։
Ազդեցության մեխանիզմ
Դեղը ազդում է քթի արյունատար անոթների թաղանթի ադրեներգիկ ընկալիչների խթանման միջոցով։ Հակաայտուցային ազդեցությունը պայմանավորված է քթում խոշոր երակների կծկումով, որոնք լայնանում են որոշ ինֆեկցիաների հետևանքով դրսևորված բորբոքումների կամ քթի ալերգիայի պատճառով։ Փոքր զարկերակները նույնպես նեղացած են, և դա բերում է նրան, որ դեղաչափման հետևանքով քթի էպիթելը ստանում է ավելի բաց երանգ։
Քսիլոմետազոլինը իմիդազոլի ածանցյալն է, որը նախատեսված է ադրենալինի մոլեկուլային կառուցվածքի նմանակման համար։ Այն քթի լորձաթաղանթում կապնվում է Alpha-1 adrenergic receptor|α1 և Alpha-2 adrenergic receptor|α2 ադրենաըկալիչների հետ ։ Նրա սիմպաթոմիմետիկ ազդեցությունների պատճառով այն չի թույլատրվում կիրառել արյան բարձր ճնշում ունեցող և սրտի ախտահարումներով մարդկանց։
Քսիլոմետազոլինի երկարատև կիրառումը կարող է բերել դրա արդյունավետության նվազման կամ դեղի հանդեպ կայունության զարգացմանը ։ Ընկալիչների քանակը նվազում է, երբ դեղի կիրառումը դադարեցվում է՝ կարող է զարգանալ քրոնիկ խցանում, որը կոչվում է դեղորայքային ռինիտ, դարձելի խցանում։ Բացի դրանից, դեղի երկարատև կիրառումը կարող է բերել քթի լորձաթաղանթի դեգեներատիվ փոփոխությունների, որոնք արդեն այլ վտանգ են ներկայացնում առողջության համար։
Առևտրային անվանումներ
Քսիլոմետազոլինը ամբողջ աշխարհում վաճառվում է մի քանի առևտրային անվանումներով, այդ թվում՝ Անտազոլ (Բանգլադեշում), Քսիլոմետ (Օփսոնին, Բանգլադեշ), Ցիրովին, Կլարիգեն (Դանիա), Նազոլին, Նեո-Ռինոլեինա, Նովորին, Օլինտ, Օտրինոզ, Օտրիվեն (Գերմանիա), Օտրիվին (Կանադա, Շվեդիա, Նոր Զելանդիա, Նորվեգիա, Նիդերլանդներ, Հունաստան, Հունգարիա, Ռուսաստան, Հարավային Աֆրիկա, Վիետնամ), Օտրիվին (Մեծ Բրիտանիա, Թուրքիա), Նասոմիստ-X, Օտրիվին (Հնդկաստանում), Օտրիքս, Ռինոսետ, Զենֆրեշ, Նաֆտիզին, Քսիմելին (Լատվիայում), Սինուտաբ Նազալ Սփրեյ, Սնուպ ակուտ, Սուդաֆեդ, Քսիլո-Կոմոդ, Քսիլոլին   (ԱՄԷ-ում), Քսիլովիտ, Օլինտ (Սերբիայում), Քսինոզին (Պակիստանում, Աֆղանստանում, Ղրղզստանում, Ղազախստանում), Քսիմելին, Զիմելին, Քսիլոսթար, Քսիլորին (Լեհաստան), Նազոբոլ, Քսիլո Մեֆա և այլն (Շվեյցարիա), Օտրիվին և Դեկոզալ (Հորդանան), Նազիք (Ռումինիա), Նարհիմեդ (Իտալիա)։
Դեղագրություն
Մեծահասակների համար լուծույթի ստանդարտ կոնցենտրացիան կազմում է Քսիլոմետազոլինի 0,1% զ/ծ (կամ 1մգ 1մլ լուծույթին), իսկ 12 տարեկանից ցածր տարիքի երեխաների բուժման դեղաչափն է՝ 0,05% (0,5 մգ/մլ) ։
Ծանոթագրություններ
Կատեգորիա:Իմիդազոլիններ
Էմիլի Հովի
Էմիլի Բոսհարդ Հովի (Emilie Bosshard Haavi, ), նորվեգացի ֆուտբոլիստուհի, որը հանդես է գալիս հարձակվողի դիրքում Նորվեգական «AS Roma» ակումբում և Նորվեգիայի կանանց հավաքականի կազմում ։
Կարիերան հավաքականում
Էմիլի Հովին Նորվեգիայի հավաքականում նորամուտը նշել է 2010 թվականին և նրա կազմում մասնակցել է 2011 թվականի աշխարհի առաջնությանը Գերմանիայում՝ գոլ խփելով խմբային փուլի՝ Հասարակածային Գվինեայի դեմ խաղում, որը տեղի է ունեցել հունիսի 29-ին ։ Նա մասնակցել է նաև 2011 թվականի Եվրոպայի մինչև 19 տարեկանների առաջնության ընտրական մրցաշարին, սակայն չի հրավիրվել մասնակցելու այդ մրցաշարի եզրափակիչ փուլին այն պատճառով, որ արդեն ներգրավված է եղել Նորվեգիայի գլխավոր հավաքականում։
Հովին Շվեդիայում կայացած կանանց Եվրոպայի 2013 թվականի առաջնության ժամանակ ընդգրկված է եղել Նորվեգիայի հավաքականի կազմում բրա գլխավոր մարզիչ վետերան Էվեն Պելերուդի կողմից ։ Նորվեգացիներն այս մրցաշարում հասել են եզրափակիչ, որտեղ նվազագույն հաշվով պարտվել են Գերմանիային Ֆրենդս Արենա ստադիոնում։ Հովին այդ հանդիպումն անցկացրել է պահեստայինների նստարանին ։ Նա նաև հանդես է եկել ազգային հավաքականի կազմում 2015 թվականի աշխարհի առաջնությունում ։
Ձեռքբերումներ
«Ռյոայի» կազմում Հովին երեք անգամ նվաճել է Նորվեգիայի գավաթը 2008, 2009 և 2010 թվականներին, ինչպես նաև երեք անգամ դարձել է Նորվեգիայի չեմպիոն 2009, 2010 և 2011 թվականներին։
Կայսերիի մարզ
Կայսերիի մարզ (Kayseri ili), նահանգ Թուրքիայի Հանրապետության Կենտրոնական Անատոլիա տարածաշրջանում։
Տես նաև
Կատեգորիա:Կայսերիի մարզ
Նոր Վերինշեն
Նոր Վերիշեն (նաև՝ Նոր Վերիշեն), գյուղ Արցախի Հանրապետության Շահումյանի շրջանում     , որը ներկայում գտնվում է Ադրբեջանի Հանրապետության զինված ուժերի վերահսկողության ներքո    ։ Ըստ Արցախի Հանրապետության վարչատարածքային բաժանման՝ այն հանդիսանում է Շահումյանի շրջանի բնակավայր  , իսկ ըստ Ադրբեջանի վարչաատարածքային բաժանման՝ համարվում է Քելբաջարի շրջանի բնակավայր ։
Անուն
Բնակավայրի ներկայիս հայկական անունը Նոր Վերինշեն է ։ Գյուղն այդպես է անվանվել 1993 թվականին Քարվաճառի ազատագրումից հետո ։ Որոշ աղբյուրներում բնակավայրը կոչվում է Նոր Վերիշեն ։ Հայտնի է, որ 1600 - 1812 թվականներին բնակավայրը կոչվել է Խնձորեկ ։ Ադրբեջանցիները գյուղն անվանում են Չայքենդ ։
Աշխարհագրություն
Տեղաբաշխված է հանրապետության հյուսիսարևմտյան հատվածում։ Քարվաճառ շրջկետրոնից գտնվում է 8 կմ հեռավորության վրա, իսկ մայրաքաղաք Ստեփանակերտից՝ 115 կմ հեռավորության վրա։ Համայնքը բարձրլեռնային է, ունի 3886,0 հա տարածք։ Նոր Վերինշեն համայնքի սահմանային գոտով հոսում է Տրտու գետը։ Համայնքի տարածքում կան բազմաթիվ բնական անանուն սեզոնային աղբյուրներ՝ առվակների տեսքով։
Առկա են գրանոդիորիտների հանքային պաշարներ։
Վերաբնակեցում
Գյուղը հիմնադրվել է 1999 թվականին ։
1999 թվականին գյուղի հիմնադիր բնակիչը եղել է Հյուսիսային Արցախի Բանանց գյուղից տեղահանված ճարտարապետ Մարտիրոս Չալումյանը, ով իր տունը կառուցել է մի այնպիսի վայրում, որտեղից լավ երևա իր տունը Բանանցից բաժանող սարը ։
44-օրյա պատերազմ
2020 թվականի 44-օրյա պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածը հայաթափվել և 2020 թվականի նոյեմբերի 25-ին հանձնվել է Ադրբեջանի զինված ուժերի վերահսկողությանը   ։
Եռակողմ համաձայնագրի ստորագրումից և տարածքը Ադրբեջանի զինված ուժերին հանձնելու ժամկետները նշելուց հետո բնակչությունը սկսել է լքել շրջանը, այդ թվում՝ Նոր Վերիշենը։ Հայերի հեռանալն ուղեկցվել է տների հրդեհներով և ենթակառուցվածքների ոչնչացմամբ «որպեսզի չանցնի թշնամուն» ։
Բնակչություն
Մինչև 18-րդ դարի կեսերը Նոր Վերինշենը շրջանի մյուս բնակավայրերի նման ունեցել է հայ բնակչություն, որն աստիճանաբար ստիպված է եղել հեռանալ իր բնակավայրից թյուրքական մահմեդական ցեղերի արշավանքների, լեզգիների թալանչիական արշավանքների հետևանքով։ Հայ ազգաբնակչության հեռացումից հետո այստեղ են հաստատվել քոչվոր թյուրք-քրդական ցեղերը և աստիճանաբար նստակյաց կյանքի անցել։ 1993 թվականին տեղի ունեցած Քարվաճառի ազատագրմամբ ադրբեջանցիները (նախկին թյուրք-քրդական ցեղերի հետնորդները) հեռացել են, որից հետո բնակավայրում վերաբնակություն են հաստատել հայեր, այդ թվում՝ Խորհրդային Ադրբեջանից գաղթածներ ։
Ստորև պատկերված աղյուսակով ներկայացված է Նոր Վերինշեն բնակավայրի բնակչության վիճակագրական տվյալներն ըստ տարիների՝
2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Նոր Վերինշենը Արցախի Հանրապետության Շահումյանի շրջանի այլ բնակավայրերի նման հայաթափվել և 2020 թվականի նոյեմբերի 25-ին հանձնվել է Ադրբեջանի զինված ուժերի վերահսկողությանը   ։
Համայնքային կյանք
Նոր Վերինշենում գործում էր գյուղապետարան, դպրոց։ Համայնքն ուներ բուժաշխատող ։
Տնտեսություն
Բնակչությունը հիմնականում զբաղվում էր գյուղատնտեսությամբ՝ անասնապահությամբ և հողագործությամբ ։
Բնակավայրի տարածքում առկա են գրանոդիորիտների հանքային պաշարներ ։
Ծանոթագրություններ
Կատեգորիա:Ադրբեջանի կողմի բռնազավթված տարածքներ Կատեգորիա:Շահումյանի շրջանի համայնքներ
Մուրիել դե լա Ֆուենտե
Մուրիել դե լա Ֆուենտե (Muriel de la Fuente), մունիցիպալիտետ և քաղաք Իսպանիայում։ Մտնում է Սորիա պրոնվիցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Պինարես շրջանում։ Նրա տարածքը գրավում է 3,66 կմ², իսկ բնակչությունը կազմում է 80 մարդ 2010 թվականի մարդահամարի տվյալների համաձայն։
Ծանոթագրություններ
Կատեգորիա:Իսպանիայի բնակավայրեր
Յուրի Ղամբարյան
Յուրի Ստեփանի Ղամբարյան (Ղամբարով, ), հայ իրավաբան, սոցիոլոգիական ուղղության ներկայացուցիչ, իրավագիտության պրոֆեսոր (1884)։
ԵՊՀ-ի առաջին ռեկտոր (1919-1920)։
Կենսագրություն
Ծնվել է Թիֆլիսում։ Միջնակարգ կրթությունն ստացել է ծննդավայրում։ Այնուհետև ավարտել է Մոսկվայի համալսարանի իրավաբանական ֆակուլտետը և 1884 թվականին դարձել նույն համալսարանի պրոֆեսոր՝ անընդմեջ պաշտոնավարելով մինչև 1899 թվականը։
1899 թվականին հրատարակել է «Гражданское право», «Вещное право» (ч. 1-2, СПб) աշխատությունը։ 1899 թվականին լույս տեսած հասարակական-իրավաբանական գիտությունների ժողովածուի առաջին համարում տպագրվել է Յուրի Ղամբարյանի «Право в его основных моментах» ուսումնասիրությունը։ Մեծ արձագանք է գտել նաև 1910 թվականին նույն ժողովածուում հրատարակված «Свобода и ее гарантии» (т. 1, СПб) աշխատությունը։ Նա «Գրանատ» հանրագիտական բառարանի խմբագրական խորհրդի անդամ էր։
1900 թվականին եռանդուն մասնակցություն է ունեցել Փարիզում հումանիտար գիտությունների ռուսական բարձրագույն դպրոցի հիմնադրմանը, դասախոսել Բրյուսելի համալսարանում։ 1906-1911 թվականներին եղել է Սանկտ Պետերբուրգի համալսարանի քաղաքացիական իրավունքի ամբիոնի վարիչ և մշակել ու հրատարակել է քաղաքացիական իրավունքի դասընթացը՝ «Курс гражданского праба» (т. 1, ч. общая, СПб., 1911) և այլ արժեքավոր աշխատություններ։ Ռուսական աղբյուրներում հիշատակվում և մեծարվում է որպես Ռուսաստանի սոցիոլոգիական դպրոցի հիմնադիր։ Այնուհետև վերադարձել է Թիֆլիս և ղեկավարել Վրաստանի պոլիտեխնիկական ինստիտուտը։
ԵՊՀ ռեկտոր
1919 թվականին ՀՀ կառավարությունը կարողացավ իրականացնել ազգային համալսարան ունենալու գաղափարը։ Համալսարանի կազմակերպիչ-ռեկտոր առաջադրվեց Յուրի Ղամբարյանը։ Նա Հայաստանում աշխատեց 1919 թվականի հուլիսից մինչև 1920 թվականի դեկտեմբերը։ Այդ կարճ ժամանակում նա ահռելի գործ կատարեց՝ լուծելով նորաբաց համալսարանի առանցքային հիմնահարցերը, կարողացավ ապահովել համալսարանի գիտական ներուժը, հավաքագրել հիմնադիր պրոֆեսորներին, ստեղծել բարձրորոկ աշխատակազմ։ Նա Նա հանրապետության արտաքին գործոց նախարարության միջոցով դիմեց Հայաստանի դիվանագիտական ներկայացուցիչներին ԱՄՆ-ում, Անգլիայում, Ֆրանսիայում, Իտալիայում, Կ. Պոլսում, Ավստրիայում ու Պարսկաստանում՝ կազմակերպել կամավոր նվիրատվությունների հանգանակում և համալսարանի գրադարանի համար ձեռք բերել գրքեր թե՛ գիտական հիմնարկներից և թե՛ մասնավոր անձանցից։
1920 թվականի նոյեմբերի 29-ին Հայաստանում խորհրդային կարգերի հաստատումից հետո փոխվեցին համալսարանի դիմագիծն ու ծրագրերը, և նախկին աշխատակազմը ռեկտորի հետ միասին ազատ արձակվեց։ Յ. Ղամբարյանը ստիպված էր վերադառնալ Թիֆլիս։ Այդ պահից, ցավոք, պատմությունը լռում է նրա մասին։
Ծանոթագրություններ
Կատեգորիա:Հայ իրավաբաններ Կատեգորիա:Հայ պրոֆեսորներ Կատեգորիա:Հայ գիտնականներ Կատեգորիա:Իրավաբանական գիտությունների դոկտորներ
Սիբիրական պլատֆորմ
Սիբիրական Պլատֆորմ Հյուսիսային Ասիայի կենտրոնական մասի հին (մինչռիֆեյան) խոշոր պլատֆորմ։ Սիբիրական Պլատֆորմ-ի կառուցվածքումառանձնացնում են արխեյպրոտերոզոյան ծալքավոր բյուրեղային հիմքը և նրավրա մեղմ տեղադրված ռիֆեյֆաներոզոյան ծածկոցը։ Բյուրեղային հիմքը տեղ-տեղ (Անաբարի զանգված, Ալդանի վահան են) մերկանում է Երկրի մակերևույթին, իսկ մնացած վայրերում ծածկված է10—12 կմ հաստության նստվածքներով, մասնատվել է առանձին բլոկների և իջելտարբեր խորություններ։ Սիբիրական Պլատֆորմ–ի հիմքըկազմված է արխեյի և պրոտերոզոյի բյուրեղային ապարներից (գնեյսներ, թերթաքարեր, մարմարներ են), նստվածքայինծածկոցը՝ վերին քեմբրիից մինչև անթրոպոգենի հասակի նստվածքներից, որոնցից լայնորեն տարածված են ռիֆեյի,քեմբրիի և օրդովիկի բեկորային, կարբոնատային և աղաբեր հաստվածքները։ Սիբիրական Պլատֆորմի սահմաններում են գտնվում Տունգուսկայի կարբոնի ու պերմի, Իրկուտսկի յուրայի ածխաբեր ավազանները։Տունգուսկայի սինեկլիզի ծայրամասերում կան հիմքային հրային ապարներ՝ ւորապներ, որոնք առաջացնում են դայքեր,երակներ և ծածկոցներ, ինչպես նաև կիմբեռլիտներ՝ իրենց ալմաստաբեր փողակներով։ Սիբիրական Պլատֆորմ-ի հիմքային ապարներին հարում են երկաթի, փայլարի, պիեզոքվարցի, ապատիտի, նստվածքային ծածկոցիապարներին՝ նավթի, այրվող և բիտումինային թերթաքարերի, գազի, ածխի(Լենայի, Տունգուսկայի, Իրկուտսկի ավազաններ), քարաղի, գիպսի, երկաթի, ֆոսֆորիտների, մանգանի, ցրոնային ոսկու և այլ հանքավայրեր։ Տրապային ֆորմացիայի ապարների հետ կապված են մագնետիտի, նիկելի, պղնձի, ազնիվ մետաղների, գրաֆիտի, իսլանդական սպաթի և ալմաստի հանքավայրերը։
Կատեգորիա:Տեկտոնիկա Կատեգորիա:Ասիայի երկրաբանություն Կատեգորիա:Սիբիր
Դոնեցի բլրաշար
Դոնեցի բլրաշար, բարձրավայր է Արևելաեվրոպական հարթավայրի հարավում, Ուկրաինայի և Ռուսաստանի սահմանին։ Դոնեցի բլրաշար անվանումը առաջին անգամ հնչել է 1827 թվականին, հայտնի աշխարհագրագետ Ե. Պ. Կովալևսկու աշխատություններում ։
Բլրաշարի ընդհանուր մակերեսը կազմում է 23000 կմ², երկարությունը մոտ 370 կմ, լայնությունը 160 կմ։ Միջին բարձրությունները ընկնում են 200-300 մետր բարձրության վրա ծովի մակերևույթից, ամենաբարձր կետն է Մոգիլա Մեչետնայան՝ 367 մետր (Պետրովսկոե քաղաք, Լուգանսկի մարզ) ։
Բլրաշարի ջրային հոսքերը կարելի է բաժանել երեք մասերի՝ հյուսիսային (Սևերսկի Դոնեցի ավազան), հարավային (Ազովի ծովի ավազան) և արևմտյան (Դնեպրի ավազան)։
Արտաքին հղումներ
Կատեգորիա:Ռուսաստանի աշխարհագրություն Կատեգորիա:Ուկրաինայի աշխարհագրություն
Սուարէլ-Քութբե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Անհաղթ աքլորը
«Անհաղթ աքլորը», Հովհաննես Թումանյանի հեքիաթներից ։
Պատմություն
Առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 170-171)։
Ինքնագիրը չի պահպանվել։
Այս հեքիաթի համար, ամենայն հավանականությամբ, հիմք է ծառայել թաթարական մի փոքրիկ անվերնագիր հեքիաթ, որը բերված է Ա․ Զախարովի «Народное обичение у закавказких татар» ուսումնասիրության մեջ ։
1909 թվականին Հովհ․ Տեր-Միրաքյանի գրախոսականում նշվել է մանուկ ընթերցողների մեջ այս հեքիաթի ունեցած մեծ հաջողությունը։
Հովհաննես Թումանյանի երկերի լիակատար ժողովածուի 5-րդ հատորում տպագրվել է առանձին հրատարակությունից ։
Ծանոթագրություններ
Կատեգորիա:Հովհաննես Թումանյանի հեքիաթներ
Ժողովածու (3121)
Ժողովածու (3121), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3121 թվի տակ։ Ձեռագիրը գրվել է 1835 թվականին Եղիազար գրիչի կողմից Կոստանդուպոլսում:Գրված է թղթի վրա, որը ունի 20.8×16 չափս։ Ձեռագիրը կազմված է 67 թերթից։ Գրված է միասյուն, նոտրգրով։ Կազմը` կիսախորան։ Հիշատակարաններ գչի՝ 63բ ։
Ծանոթագրություններ
Կատեգորիա:Մատենադարանի ձեռագրեր
Սովը
Սովը (Sult), նորվեգացի գրող Կնուտ Համսունի վեպն է, որը տպագրվել է 1890 թվականին։ 1888 թվականին գրքի որոշ հատվածներ տպագրվել են դանիական «Նոր աշխարհ» ամսագրում։ Վեպը համարվում է 20-րդ դարի գալուստ ավետող վեպերից, և բացի այդ համարվում է առաջին հոգեբանական վեպը գրականության նորագույն շրջանում ։ Գրքի հիման վրա նկարահանվել են երկու ֆիլմեր։ Առաջինը 1966 թվականին, իսկ երկրորդը 2001 թվականին։
Սյուժե
Պատմողը ապրում է խղճուկ ձեղնահարկում։ Նրան տանջում է մշտական սովը։ Սկսնակ գրողը փորձում է գումար վաստակել հոդվածներ և ակնարկներ գրելով, սակայն խմբագրությունների վճարած գումարները չեն բավարարում։ Նա միշտ սրտխառնուք և գլխապտույտ է զգում։ Ցերեկները անցկացնում է զբոսայգում, որտեղ մտածում է գրելիք նյութի մասին։ Ամեն բան գրավադրել է՝ տան իրերը և գրքերը։ Սովը տանջում է անդադար և նա ծամում է փայտիկի կտորը, կամ բաճկոնից կտրված կոճակը։ Գետնից վերցնում է նարնջի կճեպը և փորձում է դանով հագեցնել իր սովը։ Փորձում է առևտրականի մոտ հաշվապահի աշխատանքի անցնել, սակայն չի հաջողվում։ Հերոսին թվում է, թե Աստված որոշել է կործանել իրեն։ Վարձը վճարելու գումար չկա, վտանգ կա հայտնվելու փողոցում։ Գիշերը 15 էջանոց հոդված է գրում, սակայն հոնորարը երկար չի դիմանում նրա ձեռքին։ Տանտիրուհին առաջարկում է նրան ուրիշ բնակարան գտնել և հերոսը գիշերն անցկացնում է անտառում։ Սովից գրեթե ուշաթափության վիճակի հասած հերոսը որոշում է մտնել հացի խանութ և ուտելիք խնդրել։ Հետո մսագործից ոսկոր է խնդրում, իբրև թե շան համար է և արտասվելով կրծում է այն։ Մի գիշեր էլ ինքնակամ անց է կացնում ոստիկանատանը։ Մտածում է, որ կարող էր առանց մտածելու յուրացնել որևէ դպրոցական աղջկա թղթապանակը։ Փողոցում բախվում է թերթի խմբագիրներից մեկին, որը գթասրտորեն տալիս է նրան գալիք հոնորարի մի մասը։ Կարողանում է խղճուկ բնակարան վարձել։ Մոմ է գնում որպեսզի աշխատի գիշերով։ Վաճառողը ավել գումար է վերադարձնում նրան։ Ուրախացած վերցնում է, սակայն հետո տանջվելով խղճի խայթից, տալիս է այն մի անցորդ կնոջ։ Մի օր զբոսայգում քարշ է գալիս երկու երիտասարդ կանանց ետևից. պահում է իրեն լկտի և հիմար ձևով։ Սակայն այդ պատմությունը շարունակություն է ստանում։ Ապագա վեպի մասին երևակայական մտքերը տանում են հեռու, և նա անծանոթուհուն կնքում է Իլայալի անունով։ Նորից սկսվում է սովահար կյանքը։ Նորից ինքամփոփություն և անբավարարություն։ Որոշելով, որ կյանքը պետք է արմատապես փոխել՝ հերոսը գրանցվում է նավի վրա որպես նավաստի։
Արտաքին հղումներ
Կատեգորիա:Հոգեբանական վեպեր
(6980) Կյուսակամոտո
(6980) Կյուսակամոտո (Kyusakamoto), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 16-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,833057 ա. մ., առավելագույնը մոտենում է 2,7055 ա. մ. հեռավորության վրա և հեռանում 2,9606 ա. մ. ։ Արեգակի շուրջ մեկ ամբողջական պտույտ է կատարում 1741,73 երկրային օրվա ընթացքում, իր ուղեծրով շարժվելով միջինում 0,206691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,29° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարտին Հեդ
Մարտին Հեդ (Martin Johnson Heade, ), ամերիկացի նկարիչ-նատուրալիստ։ Եղել է Հուդզոն գետի դպրոցի մասնակից ։
Կենսագրություն
Ծնվել է 1819 թվականի օգոստոսի 11-ին, Լամբերվիլլ բնավայրում, որը գտնվում է Փենսիլվանիա նահանգի Դելավեր գետի ափին։ Եղել է Ջոզեֆ Հիդի (գրական անունը` «Հեդ», Մարտինը այս անունը վերցրել է Նյու Յորք տեղափոխվելուց հետո) մեծ ընտանիքի ավագ որդին, որը ֆերմեր և սղոցարանի սեփականատեր էր։
Գեղանկարչության առաջին դասերը Հեդին տվել է տեղի նկարիչ Էդվարդ Հիքսը, որն օժտված էր նկարչի մեծ տաղանդով։ Հիքսի մոտ Մարտինը սովորել է միայն կերպարվեստի հիմքերը, իսկ գրելու տեխնիկան նա ինքնուրույնաբար է սովորել։ Հեդիի հաջողությունն այնքան մեծ է եղել, որ 1840 թվականին նա շարունակել է գեղանկարչական արվեստի ուսումը նախ Անգլիայում, այնուհետև` Ֆրանսիայում և Իտալիայում, հատկապես` Հռոմում, որտեղ սովորել է երկու տարվա ընթացքում ։
Երկու տարի հետո նա վերադարձել է Փենսիլվանիա, որտեղ առաջին անգամ իր աշխատանքները ցուցադրել է Ֆլորենցիայի գեղարվեստի ակադեմիայում։ 1843 թվականին Հեդը մեկնել է Նյու Յորք և շարունակել է աշխատել դիմանկարի ժանրում, երբեմն կատարել է նատյուրմորտների ուրվանկարներ։
1848 թվականին նա կատարել է կրկնվող ճանապարհորդություն դեպի Հռոմ և այցելել է Փարիզ, ինչը ձևավորել է փոփոխական տեղերի և ճանապարհոդությունների հանդեպ նրա ձգտումը։ Հեդը այցելել է երկրի տարբեր քաղաքներ` Սենթ Լուիս, Չիկագո, Թրենթոն, Փրովիդենս և այլն։
1859 թվականին Մարտին Հեդը նորից է գործել Նյու Յորքում, որտեղ իր բոլոր ծանոթ-նկարիչներից ավելի մտերմացել է բնանկարիչ և ռոմանտիստ Ֆրեդերիկ Էդվին Չըրչի հետ։
1880-ական թվականներին Հեդը վերադարձել է նատյուրմորտների գեղանկարչությանը։
1883 թվականին նա ամուսնացել է և մեկնել է մշտական բնակություն հաստատելու Ֆլորիդայում (Սենթ Օգաստին քաղաքում), որտեղ մահացել է 1904 թվականի սեպտեմբերի 4-ին։
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի ճանապարհորդներ
Օլշա (գյուղ, Սմոլենսկի շրջան)
Օլշա (Ольша), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 533 մարդ։
Ալեքսան Գոմցյան
Ալեքսան Լավրենտիի Գոմցյան, հայ բանաստեղծ, մանկագիր, Հայաստանի գրողների միության անդամ (2012) ։
Կենսագրություն
Ալեքսան Գոմցյանը ծնվել է 1955 թվականի փետրվարի 20-ին, Բոգդանովկայի շրջանի Հեշտիա գյուղում (այժմ՝ Վրաստան)։ Ավարտել է Երևանի Խ. Աբովյանի անվան մանկավարժական ինստիտուտի մաթեմատիկայի ֆակուլտետը։ Որպես մանկավարժ աշխատել է Աբխազիայի դպրոցներում, զբաղվել շախմատով, մասնակցել մի շարք առաջնությունների, գրավել մրցանակային տեղեր։ Շախմատի խմբակներ է վարում Երևանի Նոր Նորք վարչական շրջանի Աշոտ Ղուլյանի (Բեկոր) անվան մանկապատանեկան մարզատեխնիկական կենտրոնում։ Վրաստանի և Հայաստանի մամուլում տպագրված բազմաթիվ հոդվածների հեղինակ է։
Սրեդնյայա Ախտուբա
Բնակչությունը 2010 թվականին գրանցված տվյալներով կազմում էր 14598 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1668 թվականին հիմնադրված բնակավայրեր Կատեգորիա:Ռուսաստանի Վոլգոգրադի մարզի Սրեդնեախտուբինսկի շրջանի բնակավայրեր
Ֆեռնան Կուրտի
<div style="float:right; clear:right; height: 100px; width: 350px; overflow: auto; background-color: #FFFAF2; font-size: 100%; margin: 12px">
Զբաղվել է նաև օդերևութաբանական չափումներով ։
Ծանոթագրություններ
Կատեգորիա:Ֆրանսիացի աստղագետներ Կատեգորիա:Աստերոիդ հայտնաբերողներ
Էնդի Հելլեթ
Էնդրյու Օլկոթ «Էնդի» Հելլեթ (Andrew Alcott "Andy" Hallett; ), ամերիկացի դերասան և երգիչ։ Առավել հայտնի է «Հրեշտակ» հեռուստասերիալում կատարած սատանա Լորանի դերով։ Ինչպես նաև կատարել է «Հրեշտակ» հեռուստասերիալի սաունդթրեքը՝ «Angel: Live Fast, Die Never»։
Կենսագրություն
Էնդրյու Հելլեթը ծնվել է Մասաչուսեթս նահանգի Քեյփ-Կոդ թերակղզու Օստերվալ գյուղում։ Նա ընտանիքի միակ երեխան է։ 1993 թվականին Էնդին ավարտել է Բրանտստեյբլi միջնակարգ դպրոցը, և հետո ընդունվել է Մասաչուսեթս նահանգի Վուստերի Ասամպտոն քոլեջ։
Կարիերա
Լոս Անջելես տեղափոխվելուց հետո Հալլեթն աշխատել է անշարժ գույքի գործակալությունում։ Ի վերջո նա դարձել է Քեյ Քոուլի՝ «Բաֆֆի՝ վամպիրների կործանիչը» ֆիլմի ստեղծող Ջոս Ուիդոնի կնոջ օգնականը։ Շուտով Ուիդոնը նրան առաջարկել է «Հրեշտակ» հեռուստասերիալում խաղալ սատանա Լորնի դերը, որը կարող է զգալ մարդու աուրան կարաոկե-բարում երգելիս։ Երեք լսումներից հետո նրան հաստատել են դերի համար ։ «Հրեշտակը» դարձել է Հելլեթի նորամուտային աշխատանքը, ինչպես նաև 1999 թվականին նա խաղացել է «Բաֆիի» էպիզոդում։ Որպես երկրորդ պլանի կերպար Լորնը հայտնվել է սերիալի 45 էպիզոդներում, իսկ հետո, չորրորդ եթերաշրջանի վերջին ինը սերիաներում և ամբողջ հինգերորդ եթերաշրջանում Հելլեթը ընդգրկվել է հիմանական դերասանական կազմի մեջ (ընդհանուր առմամբ Հելլեթը հայտնվել է սերիալի 110-ից 76 էպիզոդներում)։ Լորնի կերպարի ստեղծման համար ամեն անգամ պահանջվել է ավելի քան 4 ժամ ։ «Հրեշտակ» ֆիլմի նկարահանումների ժամանակ Հալլեթը նկարահանվել է նաև «Շարժիչներ» (2001) և «Հնարավորություն» (2002) ֆիլմերում, Էմբեր Բենսոնի հետ։
Մահ
2005 թվականին տված հարցազրույցում Հելլեթը հայտարարել է, որ ատամի ինֆեկցիայի պատճառով, որն արյան մեջ տարածվել է մինչև սիրտը, նա հոսպիտալացվել է կարդիոմիոպաթիա ախտորոշմամբ ։ Սրա պատճառով նրա սրտային մկանները և փականները թուլացել են։ 2009 թվականին սրտի հետ կապված խնդիրների պատճառով Հելլեթն երեք անգամ հոսպիտալացվել է։ 2009 թվականի մարտի 29-ին դերասանը մահացել է սրտային անբավարարության պատճառով՝ Լոս Անջելեսի հիվանդանոցում ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի երգիչներ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի ամերիկացի երգիչներ
Դենդրիտ (մետաղ)
Կատեգորիա:Բյուրեղագիտություն
Լենինո (գյուղ, Կրիվոե Օզերոյի շրջան)
Լենինո (Леніне), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Լենինո գյուղում բնակվում էր 640 մարդ։ Բնակավայրը զբաղեցնում է 4606 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի գյուղեր
Electronic Arts
Electronic Arts (EA)-ը (nasdaq: ERTS) ամերիկյան կորպորացիա է, որը համակարգչային խաղերի մշակող, հրատարակող և դիստրիբյուտոր է։ Կազմակերպությունը հիմնադրել է 1982 թվականի մայիսի 28-ին Թրիփ Հոքինսը (Trip Hawkins)։ Շուտով Electronic Arts-ը դարձել է խաղային ինդուստրիայի առաջին կազմակերպությւոններից մեկը և այքի է ընկել նրանով, որ ժողովրդականացրել է խաղերի վրա աշխատող մարդկանց՝ դիզայներներին և ծրագրավորողներին։ Նախնական կապիտալը, որը կազմված է եղել Հոքինսի անձնական փողերից, կազմել է 200 հազար ԱՄՆ դոլար։ Այդ ժամանակ կազմակերպությունը Amazin' Software անվանում էր կրում։
Արտաքին հղումներ
Կատեգորիա:ԱՄՆ-ի կազմակերպություններ Կատեգորիա:Համակարգչային խաղերի արտադրողներ Կատեգորիա:ՆԱՍԴԱՔ-ում ցուցակված ընկերություններ Կատեգորիա:Հանրային ներդրումների հիմնադրամ Կատեգորիա:Համակարգչային խաղեր արտադրողներ այբբենական կարգով
Սրեդնյայա Ելյուզան
Սրեդնյայա Ելյուզան (Средняя Елюзань), գյուղ Ռուսաստանի Պենզայի մարզի Գորոդիշչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 8779 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1681 թվականին հիմնադրված բնակավայրեր Կատեգորիա:Ռուսաստանի Պենզայի մարզի Գորոդիշչենսկի շրջանի բնակավայրեր
Քըրըքքալեի մարզ
Քըրըքքալեի մարզ (Kırıkkale ili), նահանգ Թուրքիայի Հանրապետության Կենտրոնական Անատոլիա տարածաշրջանում։
Սուֆ-Սալիմ
Սուֆ-Սալիմ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նաֆրիա դե Ուսերո
Ռետորտիլյո դե Սորիա (Nafría de Ucero), մունիցիպալիտետ և բնակավայր Իսպանիայում։ Մտնում է Սորիա պրովինցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Տերրաս Դել Բուրգո շրջանում։ Զբաղեցնում է 36,56 կմ², իսկ բնակչությունը կազմում է 53 մարդ 2010 թվականի մարդահամարի տվյալների համաձայն։
Վիքի-վիքի (ավտոբուս)
«Վիքի-Վիքի» շաթլ (Wiki-Wiki Shuttle), Հոնոլուլուի միջազգային օդանավակայանում գործող ավտոբուս, որը սպասարկում է ուղևորներին և ապահովում ուղեբեռի տեղափոխումը տերմինալների միջև։ Աշխատանքային ժամերը՝ տեղական ժամանակով 6-ից 22-ը։
Նաֆրիա դե Ուսերո
Ծանոթագրություններ
Կատեգորիա:Իսպանիայի բնակավայրեր
Վիքի-վիքի (ավտոբուս)
Անվան ստուգաբանություն
Հավայերենում «wiki» բառը նշանակում է «արագ», իսկ «wiki-wiki» նշանակում է «շատ արագ»։ Շաթլի անունը ամերիկացի ծրագրավորող Ուորդ Քանինգհեմին ոգեշնչել է իր նոր կայքէջն անվանելու «WikiWikiWeb» ։ Այդ կայքի մշակման համար օգտագործվող տեխնոլոգիան ներառում էր կայքի այցելուների կողմից բովանդակությունը փոփոխելու հնարավորությունը, և տեխնոլոգիայի այս դասը ստացավ «վիքի» անվանումը, իսկ այդ տեխնոլոգիաներն օգտագործող արտադրանքներից է նաև այն ծրագրային ապահովումը, որով գրված է Վիքիպեդիան։
Պատմություն
Հոնոլուլուի օդանավակայանը «Վիքի-Վիքի» շաթլներն օգտագործում է 1984 թվականից, երբ դրանք ներդրվեցին որպես «ժամանակավոր միջոց»։ Օդանավակայանի ղեկավարությունը նախատեսում էր հրաժարվել դրանց հետագա շահագործումից, քանի որ օգտագործվող ավտոբուսները բարոյապես և ֆիզիկապես հնացած էին և, բացի այդ, դրանք չափազանց մեծ ծանրաբեռնվածություն էին ստեղծում օդանավակայանի շենքի համար ։
2004 թվականի նոյեմբերին տեղական լրատվամիջոցները հայտնեցին, որ «Վիքի-Վիքի» շաթլները կփոխարինվեն օդափոխվող հետիոտնային անցումով, 2005 թվականի հոկտեմբերին շարժվող մայթով այդ անցումն առաջին անգամ փորձարկվեց ։
«Վիքի-Վիքի» շաթլներ շահագործող ընկերությունը սկզբնապես Aircraft Services International Group-ն էր։ 2009 թվականի ապրիլին Հոնոլուլուի օդանավակայանը պայմանագիր է կնքել Roberts Hawaii ընկերության հետ, և այդ ավտոբուսների ցուցանակները փոխվել են «HNL shuttle»-ի ։
2013 թվականին շաթլների երթուղում շահագործման են հանձնվել նախկին «Վիքի-Վիքի» գծանշումներով նոր ավտոբուսներ ։
Արտաքին հղումներ
Կատեգորիա:Հավայան կղզիների տրանսպորտ Կատեգորիա:1984 հիմնադրումներ Կատեգորիա:Հոնոլուլու
Աստերոիդների ցանկ (229301-229400)
Աստերոիդների ցանկ (229201-229300) * Աստերոիդների ցանկ * Աստերոիդների ցանկ (229401-229500)
Մաքս Վոլֆ
1930 թվականին պարգևատրվել է Կետրին Բրյուսի մեդալով։ Նրա պատվին են անվանվել 1916 թվականին Յոհան Պալիսայի կողմից հայտնաբերված (827) Վոլֆիանա աստերոիդը և խառնարան Լուսնի տեսանելի կողմի վրա (1935 թվականին)։
Ընդհանուր առմամբ Վոլֆը հայտնաբերել է 248 աստերոիդ։
Ծանոթագրություններ
Կատեգորիա:Գերմանացի աստղագետներ Կատեգորիա:ԽՍՀՄ ԳԱ թղթակից անդամներ Կատեգորիա:Աստերոիդ հայտնաբերողներ Կատեգորիա:Գիսաստղ հայտնաբերողներ Կատեգորիա:Հայդելբերգի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Ստրասբուրգի համալսարանի շրջանավարտներ
Օլշանի (գյուղ, Լուխովիցկի շրջան)
Բնակչությունը 2006 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Լուխովիցկի շրջանի բնակավայրեր
Դեն Ցինյուն
Դեն Ցինյուն (չին. ավանդ. 鄧青雲, պարզ. 邓青云, փինյին Dèng Qīngyún, պալլ. Дэн Цинъюнь, նաև հայտնի է ինչպես Չին Վ. Տան (Ching W. Tang, ), ամերիկացի գիտնական, քիմիկոս։ Աշխատանքները հիմնականում նվիրված են պլաստիկ էլեկտրոնիկային։
ԱՄՆ-ի Ազգային ինժեներական ակադեմիայի անդամ է (2006) ։
Գործունեություն
1970 թվականին Բրիտանական Կոլումբիայի համալսարանում ստացավ բակալավրի աստիճան։ 1975 թվականին Կոռնելյան համալսարանում ստացավ փիլիսոփայության դոկտորի աստիճան ։
1973 թվականից աշխատել է Eastman Kodak Company հետազոտական լաբորատորիաներում ։ 1987 թվականին Սթիվեն Վանի հետ մշակել է օրգանական լուսային դիոդների (OLED) ստեղծման տեխնոլոգիա ։
Ներկայումս հանդիսանում է կիրառական քիմիայի պրոֆեսոր Ռոչեսթերի համալսարանում ։
Ծանոթագրություններ
Կատեգորիա:Կոռնելի համալսարանի շրջանավարտներ Կատեգորիա:Գիտնականներ այբբենական կարգով Կատեգորիա:Ամերիկացի գիտնականներ
Վորոնկի (գյուղ, Բոբրովիցայի շրջան)
Վորոնկի (Вороньки), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Վորոնկի գյուղում բնակվում էր 1 110 մարդ։ Բնակչության խտությունը կազմում էր 162,3 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1642 թվականին հիմնադրված բնակավայրեր
Մաքս Ուիթլոք
Մաքս Էնթոնի Ուիթլոկ (Max Antony Whitlock, ), անգլիացի մարմնամարզիկ, Օլիմպիական խաղերի եռակի չեմպիոն (2016 և 2020), աշխարհի եռակի չեմպիոն, Եվրոպայի եռակի չեմպիոն, Համագործակցության խաղերի քառակի չեմպիոն։ Ուիթլոքը պատմության մեջ առաջին բրիտանացին է, որն  պատմության մեջ առաջին անգամ նվաճել է օլիմպիական ոսկի սպորտային մարմնամարզությունից  ։ Առավել հաջողությամբ հանդես է գալիս ազատ և այծիկի վրա վարժություններում։ Բրիտանական կայսրության շքանշանի անդամ (MBE, 2016):
Կենսագրություն
Ծնվել է 1993 թվականին Հարթֆորդշիր կոմսության Հեմել Հեմփստիդում։ Մարմնամարզությամբ զբաղվել սկսել է յոթ տարեկանում ։ 2010 թվականին արժանացել է Համագործակցության խաղերի երկու արծաթե և մեկ բրոնզե մեդալների   ։ 2012 թվականին դարձել է Եվրոպայի չեմպիոն և Լոնդոնի Օլիմպիական խաղերի կրկնակի բրոնզե մեդալակիր   ։ 2013 թվականին նվաճել է Եվրոպայի առաջնության ոսկե, արծաթե և բրոնզե մեդալները  և աշխարհի առաջնության արծաթե մեդալներ ։ 2014 թվականին դարձել է Համագործակցության խաղերի երեք ոսկե, արծաթե և բրոնզե մեդալակիրներ, աշխարհի առաջնության արծաթե մեդալակիրներ, ինչպես նաև Եվրոպայի առաջնության ոսկե և արծաթե մեդալներ ։ 2016 թվականին Ռիո դե Ժանեյրոյում կայացած Օլիմպիական խաղերում նվաճել է բրոնզե մեդալ բազմամարտում, դարձել օլիմպիական կրկնակի չեմպիոն այծիկի վրա և ազատ վարժություններում  ։
2020 թվականին Մեծ Բրիտանիայի հավաքականի կազմում մասնակցել է Տոկիոյի Ամառային օլիմպիական խաղերին Ուիթլոքը։ Թիմը զբաղեցրել է չորրորդ տեղը՝ 255,76 արդյունքով ։ Ուիթլոքը որոշեց չպաշտպանել ազատ վարժությունների տիտղոսը՝ փոխարենը կենտրոնանալով այծիկի վրա վարժությունների վրա։ Նա այծիկի վրա վարժություններում նվաճել է օլիմպիական ոսկե մեդալ՝ հավաքելով 15,583 միավոր ։
Բաժնետիրական ընկերություն
Բաժնետիրական ընկերություն (ԲԸ), առևտրային կազմակերպություն հանդիսացող տնտեսական ընկերություն, որի կանոնադրական կապիտալը բաժանված է Ընկերության նկատմամբ բաժնետերերի պարտավորական իրավունքը հավաստիացնող որոշակի թվով բաժնետոմսերի։ Ընկերությունն իրավաբանական անձ է և ունի իր բաժնետերերի գույքից առանձնացված գույք, որը հաշվառվում է ինքնուրույն հաշվեկշռում։ Ընկերությունն իրավունք ունի իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող։ ԲԸ-ն ստեղծվում է կանոնադրության հիման վրա։ Այն որոշվում և հաստատվում է հիմնադիրների կողմից։ Ընկերության հիմնադրամը ձևավորվում է բաժնետոմսերի ներդրումներից։ Որոշումը հիմնադրամի մասին ընդունում է հիմնադիր ժողովը։ Այն հավասար է ընկերության կողմից տեղաբաշխված բոլոր տեսակի բաժնետոմսերի անվանական արժեքների գումարին։ Կանոնադրական հիմնադրամը սահմանում է պարտատերերի շահերը երաշխավորող ընկերության գույքի նվազագույն չափը։ ՍՊԸ-ի և ԲԸ-ի տարբերությունն այն է, որ առաջին դեպքում համատեղ օգտագործման նպատակով միավորվում են գործարար և ստեղծագործող մարդկանց խելքն ու միտքը, իսկ երկրորդում՝ կապիտալները։ Պարտավորությունների դիմաց ընկերությունը պատասխանատու է իրեն պատկանող ամբողջ գույքով, սակայն պատասխանատու չէ բաժնետերերի պարտավորությունների համար, իսկ բաժնետերերը պատասխանատվություն չեն կրում ընկերության պարտավորությունների համար։ ԲԸ կարող է լինել բաց (ԲԲԸ) կամ փակ (ՓԲԸ), ինչը պարտադիր կերպով պետք է արտահայտվի ընկերության կանոնադրությունում։
ԲԲԸ
Ընկերությունը համարվում է բաց, եթե բաժնետերերը իրենց պատկանող բաժնետոմսերը իրավունք ունեն օտարել առանց մյուս բաժնետերերի համաձայնության։ Բաց ընկերությունը իրավունք ունի իր կողմից թողարկված բաժնետոմսերը տեղաբաշխել ազատ բաժանորդագրության միջոցով և դրանց ազատ վաճառքն իրագործել տվյալ երկրի օրենսդրությանը համապատասխան։
ՓԲԸ
Ընկերությունը համարվում է փակ, եթե ընկերության բաժնետոմսերը բաշխվում են միայն հիմնադիրների կամ նախօրոք որոշված անձանց միջև՝ առանց բաժնետոմսերի ազատ բաժանորդագրության։ Ընդ որում՝ փակ ընկերությունը պետք է ունենա 2 կամ ավելի բաժնետերեր, բայց 49-ից ոչ ավելի։ Եթե փակ ընկերության բաժնետերերի թիվը անցնում է 49-ից, ապա ընկերությունը 1 տարվա ընթացքում պետք է վերակազմավորվի բաց ընկերության կամ կրճատի բաժնետերերի թիվը։ Հակառակ դեպքում այն կլուծարվի։
Բաժնետիրական ընկերության կանոնադրական կապիտալը
Բաժնետիրական ընկերության կանոնադրական կապիտալը կազմվում է բաժնետերերի ձեռք բերած բաժնետոմսերի անվանական արժեքից։ Ընկերության կանոնադրական կապիտալը որոշում է նրա պարտատերերի շահերը երաշխավորող ընկերության գույքի նվազագույն չափը։ Բաժնետիրական ընկերության հիմնադիրները պարտավոր են մինչև ընկերության գրանցումն ամբողջությամբ վճարել կանոնադրական կապիտալը։ Բաժնետիրական ընկերություն հիմնադրելիս նրա բոլոր բաժնետոմսերը պետք է բաշխվեն հիմնադիրների միջև։
Ընկերության բաժնետոմսերը վճարելու պարտականությունից բաժնետիրոջն ազատել՝ ներառյալ ընկերության նկատմամբ պահանջների հաշվանցով, չի թույլատրվում։
Բաժնետիրական ընկերությունների գործունեության մեխանիզմը
Ցանկացած ներդրողի առաջնահերթ խնդիրը կապիտալ ներդրումների և բաժնետիրական ընկերության գործունեության լավագույն տարբերակը ընտրելու վերաբերյալ ճիշտ որոշումների ընտրությունն է։ Նման խնդիր լուծելու համար պետք է հստակ պատկերացնել, թե բաժնետիրական ընկերությունը ինչ տնտեսական մեխանիզմներ է օգտագործում գործունեության համար։ Քանի որ բաժնետիրական ընկերության կանոնադրական կապիտալը կազմավորվում է բաժնետերերի ներդրումների հաշվին, մինչ ընկերությունը գրանցելը, մասնակիցները պետք է դրամական ներդրումներ կատարեն ընտրած բանկի հատուկ հաշվին։ Յուրաքանչյուր մասնակցի պատասխանատվությունը սահմանափակվում է նրան պատկանող բաժնետոմսերի անվանական արժեքով կամ կատարած ներդրումների շրջանակներով։ Բաժնետերերի, ներդրողների և պետության համար ընկերության գործունեության նպատակահարմարությունը հիմնավորելու նպատակով կատարվում են գործունեության վերջնական արդյունքները բնութագրող ցուցանիշների գնահատման կարճաժամկետ և երկարաժամկետ հաշվարկներ։ Հաշվարկվում են համախառն եկամուտը, մաքուր եկամուտը, շահաբաժինը, կանոնադրական կապիտալի չափը, հիմնադիրների ավանդները, բաժնետոմսերի արժեքները և քանակը, բաժնետոմսերի եկամուտը և այլն։
Տես նաև
Կատեգորիա:Իրավաբանական անձինք Կատեգորիա:Կորպորատիվ կառավարում Կատեգորիա:Ձեռնարկությունների տեսակներ Կատեգորիա:Տնտեսագիտական տերմիններ Կատեգորիա:Կորպորատիվ իրավունք
Մաննա Դեյ
Մաննա Դեյ (মান্না দে, իրական անունը՝ Պրաբոդհ Չանդրա Դեյ, ), բենգալյան ծագմամբ հնդիկ երգահան և հանրաճանաչ երգիչ։ Մոհամեդ Ռաֆիի, Մուկեշի և Կիշոր Կումարի հետ միասին համարվում է հնդկական կինոյի արտակադրային երգի «ոսկե ձայներից» մեկը։ Ստեղծագործական կյանքի ընթացքում ձայնագրել է մոտ 4000 երգ։ Պարգևատրվել է մի շարք քաղաքացիական և կինեմատոգրաֆիական պարգևներով ու մրցանակներով, այդ թվում նաև հնդկական կինեմատոգրաֆիայի ամենաբարձրագույն՝ Դադասահեբ Փհալկեի անվան պարգևով (2007 թվական)։
Կենսագրություն
Մաննա Դեյը ծնվել է Կալկաթայում։ Նրա հորեղբայրը, ով կույր երաժիշտ էր և հայտնի կոմպոզիտոր, ինչպես նաև երաժշտական արվեստի ուսուցիչ, մեծ ազդեցություն էր թողել Մաննա Դեյի վրա և որոշիչ դեր էր խաղացել հետագայում նրա մասնագիտության ընտրության հարցում։
Պատանի հասակում Մաննա Դեյը հետաքրքրվում էր սպորտով, հատկապես ըմբշամարտով և բռնցքամարտով։ Միաժամանակ մասնակցում էր դպրոցական ներկայացումներին, արդյունքում երաժշտության դասեր առնելով իր ուստադ մորեղբոր մոտ։ Որևէ փորձ չունենալով հանդերձ, նա հաղթում էր տարբեր քոլեջների միջև տեղի ունեցող երգի մրցույթներում։
1942 թվականին երիտասարդ Մաննա Դեյը հորեղբոր հետ տեղափոխվել է Բոմբեյ, որտեղ սկզբում հանդես էր գալիս որպես կոմպոզիտորի օգնական, իսկ հետագայում սկսեց աշխատել միայնակ, մասնավորապես երաժշտություն էր գրում հինդի լեզվով ֆիլմերի համար, միաժամանակ մասնագիտանում էր հյուսիսային Հնդկաստանի դասական երաժշտության ասպարեզում։ Նույն 1942 թվականին նա հայտնի դարձավ նաև որպես արտակադրային երգիչ։ Առաջին երգերը միանգամից դառնում էին հիթեր։ Նա ակտիվորեն համագործակցում էր այլ կոմպոզիտորների և երգիչների հետ։
1940-1950-ական թվականներին Մաննա Դեյի անունը հայտնի դարձավ նաև արտասահմանում։ Չսահմանափակվելով կինոյում իր դասական ոճով, նա կենդանի ձայնով կազմակերպում էր համերգներ, փորձում էր դասականը միախառնել փոփ երաժշտության, ինչպես նաև արևմտյան երաժշտական ուղղությունների հետ։ Այդ փորձերը հանգեցրին նրա երգերի և երաժշտության պահանջարկին՝ նաև 1955 թվականից հետո։ Հինդի լեզվով ֆիլմերի հետ նրա համագործակցությունը սկսվել է 1951 թվականից։
Անձնական կյանքը
Մաննա Դեյը ամուսնացել էր 1953 թվականին և ուներ երկու դուստր։ 2012 թվականին նրա կինը մահացել է քաղցկեղից։ 2013 թվականի հոկտեմբերի 24-ին Մաննա Դեյը մահացել է հիվանդանոցում ՝ սրտի նոպայից։
Ծանոթագրություններ
Կատեգորիա:Հնդիկ երգիչներ Կատեգորիա:Երաժիշտներ այբբենական կարգով Կատեգորիա:Պադմա Բհուշան շքանշանի ասպետներ Կատեգորիա:Անձինք նամականիշերի վրա Կատեգորիա:21-րդ դարի երգիչներ Կատեգորիա:Կալկաթայի համալսարանի շրջանավարտներ Կատեգորիա:Հնդիկ երաժիշտներ Կատեգորիա:Հնդիկ կինոդերասաններ
Գուզյե Նեդերհոստ
Գուզյե Նեդերհոստ (Guusje Barbara Augustine Nederhors, ), նիդերլանդացի դերասանուհի, երգչուհի, երգերի հեղինակ և բանաստեղծուհի։
Կենսագրություն
Գուզյե Նեդերհոստը ծնվել է 1969 թվականի փետրվարի 4-ին, Ամստերդամում (Հյուսիսային Հոլանդիա, Նիդերլանդներ)։
1991 թվականին նա սկսել է ֆիմային կարիերան։ Նա հայտնի է դառնում «Լավ ժամանակներ, վատ ժամանակներ» սերիալում Ռոս Ալբերտս դը Յագերի դերով։ Այդ սերիալում նկարահանվել է 1992-2000 թվականներին։
1995 թվականին նա նաև սկսում է իր կարիերան որպես երգչուհի և երգերի հեղինակ։ Նրա առաջին երգերից մեկը՝ «Ademnood»-ը դարձավ հիթ։ Նրա մյուս երգերը ևս հաջողություն ունեցան։ Գուզյեն գրել է շատ երգեր երեխաների համար։
2003 թվականին նա որոշեց իրեն փորձել մանկակգրի դերում։ Մահվանից մի քանի ամիս առաջ նա գրում էր գիրք, որը նաև պետք է թողարկվեր CD-ի վրա։